Diari Oficial de la Generalitat Valenciana


Sumari del DOGV 7204, del 31-01-2014 (2014/623)

Notificació de la sentència dictada en el procediment de divorci contenciós número 1745/2012.
---------------------------------------------------------------------------------------------

### Dades del document

Número de DOGV
:   7204

Data del DOGV
:   31-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/623


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el procediment de divorci contenciós número 1745/2012. [2014/623]  
Divorci contenciós 001745/2012-B  
De: Esther González Medina.  
Procuradora: María Dolores Sirvent Escoda.  
Contra: Iver Olivera Martínez.  
Procurador/a: -   
En este procediment, seguit a instàncies d'Esther González Medina contra Iver Olivera Martínez, s'ha dictat una sentència el 14 de novembre de 2013, la dispositiva de la qual diu:  
  
«Dispositiva  
Estime la demanda plantejada per Esther González Medina contra Iver Olivera Martínez, i declare dissolt, per causa de divorci, el matrimoni contret pels cònjuges esmentats el 26 de novembre de 2010, i adopte les següents mesures definitives que hauran de regir entre ambdós i els dos menors tinguts del matrimoni:  
1. El fill menor del matrimoni, A. M. O. G., nascut el 29 de març de 2008, quedarà sota la guarda i custòdia de la mare (règim de relacions individual) amb la pàtria potestat compartida entre ambdós progenitors, que hauran d'adoptar les decisions de comú acord i en interés del menor.  
  
2. Establisc un règim de relacions a favor del pare i amb relació al menor A. M. i, tenint en compte el temps transcorregut sense que el pare haja vist el menor, progressiu, que consistix en visites en el domicili de la mare els dissabtes d'11.00 a 13.00 hores del matí. Després de cinc mesos d'este règim de visites i sempre que el menor no hi mostre rebuig establisc un règim de relacions de caps de setmana alterns amb son pare sense pernocta des de les 11.00 del matí fins a les 20.00 hores de la vesprada, i haurà d'arreplegar i tornar el menor en el domicili matern. Passat este període de cinc mesos el pare podrà tindre amb ell el menor els caps de setmana alterns amb pernocta des del dissabte a les 11.00 hores fins al diumenge a les 20.00, i haurà d'arreplegar i tornar el menor en el domicili matern, així, com la mitat de les vacacions de Nadal, Setmana Santa, Falles i estiu.  
3. Establisc com a pensió alimentària que ha de satisfer el pare per a contribuir als gastos de manutenció i educació del fill en la suma de 180 euros al mes, que haurà d'ingressar els cinc primers dies de cada mes en el compte que designe l'esposa amb este fi. Esta pensió s'incrementarà anualment conforme a l'índex de preus de consum que publique per l'organisme competent per a això, així com la mitat dels gastos extraordinaris necessaris per a atendre el benestar i la correcta formació del menor (gastos mèdics i farmacèutics no coberts per la Seguretat Social, classes particulars o de reforç, llibres de text, excursions escolars...).  
  
4. Atribuïsc l'ús del domicili familiar al demandat.   
Tot això sense fer una condemna especial a les costes d'este procediment.  
I una vegada siga ferma esta resolució, remeteu-ne una testimoniança al registre civil on conste inscrit el matrimoni, perquè l'anoten al marge.  
Esta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent i inserir-ne una testimoniança en les actuacions originals, i que serà notificada a les parts, amb l'advertiment que en contra poden preparar en este Jutjat un recurs d'apel·lació dins dels cinc dies següents a la seua notificació, prèvia constitució del depòsit de 50 euros en el compte de depòsits i consignacions d'este Jutjat en l'entitat Banesto (DA 15a LO 1/2009), que pronuncie, mane i firme.»  
  
I atés que el demandat, Iver Olivera Martínez, es troba en parador desconegut, expedisc este edicte a fi que li valga de notificació de forma deguda.  
  
Gandia, 16 de gener de 2014.- La secretària judicial: Laura María Alonso Ramos.